Trane toe Jayde Panayiotou se familie nóg grafiese foto's van haar lyk in hof sien
JY LEES NOU Trane toe Jayde Panayiotou se familie nóg grafiese foto's van haar lyk in hof sien
Regter Chetty het Maandagoggend in die Port Elizabethse hof gewaarsku dat grafiese besonderhede, insluitend detail van Jayde se dood die publiek mag ontstel.
Ten spyte daarvan het Jayde se ma, Michelle Inngs en haar jonger suster, Toni Inngs wel hierdie gedeelte van die verhoor Maandag bygewoon. A.o Phillip Bekker van die Provinsiale Misdaadtoneel-ondersoekspan, het die misdaadtoneel waar Jayde se lyk gevind is, op 22 April 2015 besoek. Terwyl hy ontstellende besonderhede en nabyskote van Jayde op die groot skerm vertoon het, het Michelle vir Toni vasgehou.
WO Bekker on the stand #PanayiotouTrial pic.twitter.com/27wmrnN0LK — HeraldLIVE (@HeraldPE) October 31, 2016
Christopher het ook na die foto van Jayde se liggaam op die misdaadtoneel op die groot skerm gekyk. Luidens berigte het hy nie enige emosie getoon nie. Michelle het wel haar oë toegehou en net soms opgekyk. Toe Jayde se gesig van naby gewys word, het haar familie begin huil.
Picture of Jayde's body is shown on the overhead - Christopher Panayiotou shows no emotion #panayiotoutrial — Raahil Sain (@raahil_sain) October 31, 2016
Jayde was ten volle gekleed en haar linkerarm is tot op haar bors gevou. Daar's 'n bloedvlek op haar sweetpakbroek en haar "hoody" is oor haar kop getrek. Daar is ook bloeddruppels op haar gesig. A.o Bekker beskryf dit as 'n aanduiding van "impakspatsels".
We see blood drops on her face, indicative of impact splatter #PanayiotouTrial — Kathryn Kimberley (@KathrynReporter) October 31, 2016
Die nabyskoot van Jayde se regteroor toon dat dit met bloed gevul is. 'n Klein gaatjie ("piercing") in haar oor is sigbaar.
Jayde #Panayiotou's fam&friend sob at sight of her body. Blood pool and cartridges seen. Blood from ear. #SABCNews — Veronica Fourie (@veronicafourie) October 31, 2016
Haar bruin hare is in 'n poniestert vasgebind. Haar regterhand het fyn modderspatsels op.
Jayde has a bracelet on right arm. We then see where Bekker bagged her hand #PanayiotouTrial — Kathryn Kimberley (@KathrynReporter) October 31, 2016
Haar armband is nog aan haar regterarm. Haar hand is in 'n vuis geklem. Volgens a.o. Bekker is die geklemde vuis 'n aanduiding dat sy reeds in daardie posisie was voor sy geskiet is. Hy noem dat dit 'n gereelde verskyning is tydens selfdood en motorongelukke. Dis te wyte aan die erge trauma wat ervaar word.
Bekker says they see this a lot in suicides & car accidents due to the extreme trauma experienced #PanayiotouTrial — Kathryn Kimberley (@KathrynReporter) October 31, 2016
Buiten haar armaband, is Jayde se silwer horlosie ook nog steeds aan haar linkergewrig.
Next slide, shows a silver watch on her left wrist, CP shows no emotion #PanayiotouTrial — Raahil Sain (@raahil_sain) October 31, 2016
Die volgende wat vertoon word, is die koeëlwonde aan Jayde se lyf. Insek-aktiwiteit rondom haar naeltjie dui op 'n oop wond. A.o. Bekker dui aan dat hy vermoed daar moes een of ander besering naby Jayde se naeltjie gewees het.
Bekker says there must have been some sort of injury near Jayde's navel #PanayiotouTrial — Kathryn Kimberley (@KathrynReporter) October 31, 2016
Jayde se onderklere is onaangeraak. Die hof sien 'n foto van Jayde se agterkop. Dit is met bloed deurdrenk. Die nabyskote waar die koeëls haar rug binnegedring het, word ook aan die hof gewys.
Close up of bullet entrance holes to back shown #PanayiotouTrial — HeraldLIVE (@HeraldPE) October 31, 2016
Die wond is met modder gekoek. Daar is bloeddruppels op Jayde se wit Nike-tekkies. Die afstandbeheer, vermoedelik van die kompleks waar hulle gewoon het, steek by haar sak uit. Nadat Jayde se liggaam verwyder is, bly daar nog iets agter: 'n bloedkol waar haar kop was.
Blood stain from Jayde's head visible on grass #PanayiotouTrial — Kathryn Kimberley (@KathrynReporter) October 31, 2016
Die saak gaan Dinsdag, 1 November om 09:30 voort.